open-index/open-wikipedia-markdown huggingface dataset:
Μαργαρίτα του Μπράουνσβαϊγκ-Λύνεμπουργκ

H **Μαργαρίτα**, γερμ. Margaret von Braunschweig-Lüneburg (6 Απριλίου 1573 - 7 Αυγούστου 1643) από τον Οίκο των Γουέλφων ήταν κόρη του δούκα του Μπράουνσβαϊγκ-Λύνεμπουργκ και με τον γάμο της έγινε δούκισσα της Σαξονίας-Κόμπουργκ.

## Βιογραφία
Ήταν η έκτη κόρη του Γουλιέλμου ΣΤ΄ δούκα του Μπράουνσβαϊγκ-Λύνεμπουργκ και της Δωροθέας των Όλντενμπουργκ, κόρης του Χριστιανού Γ΄ της Δανίας.

## Οικογένεια
Παντρεύτηκε το 1599 τον Ιωάννη-Καζιμίρ των Βέττιν δούκα της Σαξονίας-Κόμπουργκ. Δεν απέκτησαν απογόνους.

## Πηγές
* Thomas Nicklas: Das Haus Sachsen-Coburg – Europas späte Dynastie. ed. W. Kohlhammer, Stuttgart 2003.
* Carl Kiesewetter: Faust in der Geschichte und Tradition, Georg Olms ed., 1978.
* Sigismund Librowicz: Der Kuss und das küssen, LIT ed. Berlin-Hamburg-Münster, 2004.

## Παραπομπές


Κατηγορία:Οίκος των Γουέλφων
Κατηγορία:Γερμανίδες δούκισσες
Κατηγορία:Δούκισσες του Μπράουνσβαϊγκ-Λύνεμπουργκ
Παγκύπριο Διασωματειακό Πρωτάθλημα Α΄ Κατηγορίας Επιτραπέζιας Αντισφαίρισης Ανδρών 2012–13

Το **Παγκύπριο Διασωματειακό Πρωτάθλημα Α΄ Κατηγορίας Επιτραπέζιας Αντισφαίρισης Ανδρών 2012–13** διοργανώθηκε από την Παγκύπρια Ομοσπονδία Επιτραπέζιας Αντισφαίρισης (Π.Ο.ΕΠ.Α) με τη συμμετοχή 10 ομάδων. Διεξήχθη σε δύο φάσεις, την κανονική περίοδο και τα πλέι οφ. Πρωταθλήτρια ομάδα αναδείχθηκε ο Ε.Σ. Μαυρομμάτης Αγίου Παύλου. Στη Β΄ Κατηγορία υποβιβάστηκε ο Α.Π.Σ. Παρνασσός Στροβόλου και ο Α.Μ.Σ. Άρης Λεμεσού.

## Τελική κατάταξη

## Παραπομπές


Κατηγορία:Παγκύπριο Διασωματειακό Πρωτάθλημα Α΄ Κατηγορίας Επιτραπέζιας Αντισφαίρισης Ανδρών
Κατηγορία:Επιτραπέζια αντισφαίριση το 2012
Κατηγορία:Επιτραπέζια αντισφαίριση το 2013
Πεντάλοφος Κιλκίς

:*Για συνώνυμο οικισμό δείτε το λήμμα: [[Πεντάλοφο Αιτωλοακαρνανίας]]*

Το **Πεντάλοφο** ή ο **Πεντάλοφος** είναι ημιορεινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 450 μέτρα.

## Γεωγραφικά - ιστορικά στοιχεία
Ο Πεντάλοφος βρίσκεται στους ανατολικούς πρόποδες του όρους Πάικο, σε απόσταση 19 χλμ. ΝΔ. από το Πολύκαστρο (έδρα του Δήμου) και 5 χλμ. ΝΔ. από τη Γουμένισσα. Στη τοποθεσία "Τούμπα Πέτρας", νοτιοανατολικά του χωριού και προς τον Γερακώνα, σε απόσταση περίπου 2 χλμ., έχει  εντοπιστεί αρχαίος οικισμός και η περιοχή έχει κηρυχθεί αρχαιολογικός χώρος. Στα βορειοδυτικά  είναι το μοναστήρι (κοινόβιο) του Οσίου Νικόδημου του Αγιορείτη το οποίο θεμελιώθηκε το 1981 και αποτελεί μετόχι της Ιεράς Μονής Σίμωνος Πέτρας του Αγίου Όρους. Η παλιά ονομασία  του χωριού είναι *Πέτγας* και έτσι αναφέρεται, μετά την απελευθέρωση, το 1918 στο ΦΕΚ 152Α - 09/07/1918 να ορίζεται έδρα της ομώνυμης κοινότητας. Το 1926 με το ΦΕΚ 401Α - 12/11/1926 μετονομάστηκε σε Πεντάλοφο. Σύμφωνα με το σχέδιο Καλλικράτης, μαζί με το Ομαλό αποτελούν την τοπική κοινότητα Πενταλόφου που ανήκει στη δημοτική ενότητα Γουμένισσας του Δήμου Παιονίας και σύμφωνα με την απογραφή του 2011 ως κοινότητα έχει πληθυσμό 324 κατοίκους, ενώ ως οικισμός 203. Από τον Πεντάλοφο αναφέρεται ο Μακεδονομάχος Δημήτριος Κάλτσος.

## Εξωτερικοί σύνδεσμοι
* Περιηγητική διαδρομή Μοναστηριών Πάικου  από τον Τουριστικό Οδηγό Κιλκίς
* Η ιστοσελίδα Πενταλόφου / Ομαλού Κιλκίς
* Πεντάλοφος - Μονή Οσίου Νικοδήμου στο https://www.youtube.com/

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς
Σωτήρης Αγγελόπουλος

Ο **Σωτήρης Αγγελόπουλος** (Ξυλόκαστρο, 26 Σεπτεμβρίου 1934 - Αθήνα, 14 Αυγούστου 1997) ήταν Έλληνας διεθνής ποδοσφαιριστής που αγωνιζόταν ως αμυντικός.

## Βιογραφία
Γεννήθηκε στο Ξυλόκαστρο στις 26 Σεπτεμβρίου 1934 και ξεκίνησε το ποδόσφαιρο από τον Ηρακλή Ξυλοκάστρου, με τον οποίο αναδείχθηκε και απέκτησε το παρατσούκλι «Ο Λέων του Ξυλοκάστρου», όντας ένας πολύ σκληροτράχηλος και δυναμικός ποδοσφαιριστής.

Το 1953 πήρε μεταγραφή στον Παναθηναϊκό, με τη φανέλα του οποίου αγωνίστηκε μέχρι και το 1964. Με τα χρώματα του Παναθηναϊκού κατέκτησε 3 πρωταθλήματα Ε.Π.Σ. Αθηνών (1955-56, 1956-57, 1958-59), 1 Κύπελλο Ελλάδας το 1955 και 4 πρωταθλήματα Α΄ Εθνικής τις χρονιές 1959-60 (30 συμμετοχές/6 τέρματα), 1960-61 (6 συμμετοχές), 1961-62 και το αήττητο πρωτάθλημα τη χρονιά 1963-64 με 2 συμμετοχές.

Στην Εθνική Ομάδα κλήθηκε 10 φορές το διάστημα 1957-1959, με πρώτο του αγώνα τη συνάντηση Ελλάδα – Β’ Ισπανίας 2-0 το 1957 στην Αθήνα.

Απεβίωσε στις 14 Αυγούστου 1997 σε ηλικία 63 ετών.

Το όνομά του έχει αποδοθεί τιμητικά τόσο στο Δημοτικό γήπεδο Ξυλοκάστρου στη γεννέτειρα του, όσο και στο Δημοτικό γήπεδο Παλαιού Φαλήρου στην Αθήνα.

## Παραπομπές


Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Σούπερ Λιγκ Ελλάδας
Garena Free Fire

𝐁𝐥𝐜𝐯𝐥Το ***Garena Free Fire*** (επίσης γνωστό ως ***Free Fire Battle Royale*** ή απλά ***Free Fire***) είναι multiplayer βιντεοπαιχνίδι, βασισμένο στο διάσημο είδος, battle royale, για κινητά τηλέφωνα. Το παιχνίδι δημοσιεύτηκε από την Garena Studios, το οποίο είναι free-to-play. Η δοκιμαστική έκδοση του παιχνιδιού κυκλοφόρησε στις 20 Νοεμβρίου 2017 για συσκευές Android. Στις 4 Δεκεμβρίου 2017 το παιχνίδι κυκλοφόρησε επίσημα για τις συσκευές Android και iOS, και κατάφερε να ξεπεράσει τις 500 εκατομμύρια λήψεις στο Google Play τον Φεβρουάριο του 2020, δημιουργώντας ένα χώρο για ένα από τα δημοφιλέστερα παιχνίδια για κινητά τηλέφωνα. 

Τον Νοέμβριο του 2019, το παιχνίδι είχε πάνω από 450 εκατομμύρια εγγεγραμμένους χρήστες και είχε έσοδα άνω του ενός δισεκατομμυρίου.

Η μορφή του παιχνιδιού είναι η εξής: Ένας αριθμός χρηστών (μέχρι 52) πέφτουν με αλεξίπτωτο σε ένα νησί ψάχνοντας για εξοπλισμό, να επιζήσουν την καταιγίδα και να νικήσουν άλλους παίκτες. Οι παίκτες μπορούν να επιλέξουν την θέση από την οποία θα ξεκινήσουν. Επίσης μπορούν να εφοδιαστούν με όπλα και προμήθειες.

Στη λειτουργία Battle Royale, 50 παίκτες προσγειώνονται σε ένα νησί, το οποίο ονομάζεται Bermuda, χωρίς όπλα. Όλοι τους πρέπει να επιβιώσουν σκοτώνοντας ο ένας τον άλλον χρησιμοποιώντας όπλα (weapons), ιατρευτικά κιβώτια (medkits), προσαρτήματα όπλων κ.τ.λ., που βρίσκονται μέσα σε σπίτια ή στο πάτωμα. Οι παίκτες έχουν την επιλογή να παίξουν αυτήν τη λειτουργία μόνοι τους (solo) ή σε ομάδες 2 (duo) ή 4 παικτών (squad). Όταν οι παίκτες παίξουν την λειτουργία κατάταξης (BR-RANKED), θα έχει ένα impact, ανάλογα το πως και πόσο παίζουν, στην κατάταξή τους. Ενώ, η κλασική λειτουργία είναι απλώς για διασκέδαση και εξάσκηση.

Στη λειτουργία Clash Squad, διαμορφώνονται 2 αντίπαλες ομάδες 4 ατόμων. Οι παίκτες καλούνται να αγοράσουν όπλα με coin που τους δίνονται, ώστε να σκοτώσουν και να κερδίσουν την αντίπαλη ομάδα. Οι παίκτες μπορούν να παίξουν ως 7 γύρους και όποια ομάδα κερδίσει 4 από αυτούς είναι η νικήτρια. Στην λειτουργία κατάταξης (CS-RANKED), κερδίζουν αστέρια νικώντας παιχνίδια, ενώ χάνουν αστέρια όταν ηττώνται. Τα αστέρια όσο περισσότερα είναι τόσο ανεβαίνει και η κατάταξη του παίκτη.

Το Free Fire ξεπέρασε τις 500 εκατομμύρια λήψεις στις συσκευές Android τον Φεβρουάριο του 2020. Το 2019 ήταν ένα από τα περισσότερο εγκατεστημένα παιχνίδια του Android. Λόγω της δημοτικότητάς του, το παιχνίδι βραβεύτηκε με τον τίτλο του "Καλύτερου Παιχνιδιού σύμφωνα με τη Λαϊκή ψήφο" από το Google Play Store το 2019. Η Garena έχει δημοσιεύσει πρόσφατα, μια εξελιγμένη έκδοση του παιχνιδιού, το *Free Fire Max*, η οποία περιέχει καλύτερα γραφικά, καινούριους reload ήχους, και αξεσουάρ και άλλα στοιχεία που λείπουν από το κλασικό *Free Fire*.

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Βιντεοπαιχνίδια τοποθετημένα σε νησιά
Κατηγορία:Βιντεοπαιχνίδια βολών τρίτου προσώπου
Κατηγορία:Βιντεοπαιχνίδια του Android
Κατηγορία:Βιντεοπαιχνίδια με Unreal Engine
Δωροθέα Σουζάνα του Ζίμμερν

H **Δωροθέα-Σουζάνα** γερμ. Dorothea-Susanne von Simmern/Pfalz von Wittelsbach (15 Νοεμβρίου 1544 - 8 Απριλίου 1592) από τον Οίκο του Βέττελσμπαχ ήταν κόρη του εκλέκτορα του Παλατινάτου και με τον γάμο της έγινε δούκισσα της Σαξονίας-Βαϊμάρης. 

## Βιογραφία
Ήταν η δεύτερη (επιζήσασα) κόρη του Φρειδερίκου Γ΄ παλατινού κόμη του Ζίμμερν και εκλέκτορα του Παλατινάτου και της Μαρίας των Χοεντσόλερν, κόρης του Καζιμίρ μαργράβου του Βρανδεμβούργου-Μπάυροϊτ.

## Οικογένεια
Παντρεύτηκε το 1560 τον Ιωάννη-Γουλιέλμο των Βέττιν δούκα της Σαξονίας-Βαϊμάρης και είχε τέκνα:
* Φρειδερίκος-Γουλιέλμος Α΄ 1562-1602, δούκας της Σαξονίας-Βαϊμάρης.
* Ιωάννης Β΄ 1570-1605, δούκας τη Σαξονίας-Βαϊμάρης.
* Μαρία 1571-1610, ηγουμένη στο αββαείο του Κβέντλινμπουρκ.
* Σίβυλλα-Μαρία 1563-1569 απεβ. 6 ετών.

## Πρόγονοι





## Πηγές
*  Anne-Simone Knöfel: Dynasty and Prestige: The marriage policy of the Wettin family, Böhlau Verlag, Köln Weimar, 2009, p. 438 ff

## Παραπομπές


Κατηγορία:Οίκος του Βίττελσμπαχ
Κατηγορία:Πριγκίπισσες τoυ Παλατινάτου
Ρόι Μακάι

Ο **Ρουντόλφους Αντόνιους "Ρόι" Μακάι** (*Rudolphus Antonius "Roy" Makaay*, 9 Μαρτίου 1975) είναι Ολλανδός πρώην διεθνής ποδοσφαιριστής, ο οποίος αγωνιζόταν ως κεντρικός επιθετικός, και προπονητής ποδοσφαίρου. Ήταν γνωστός για την ικανότητά του να σκοράρει και με τα δύο πόδια και την ταχύτητά του.

Ξεκίνησε από την καριέρα του από την Φίτεσε Άρνεμ και την Τενερίφη, πρωτού αποκτηθεί από την Ντεπορτίβο Λα Κορούνια το 1999. Εκεί βοήθησε την πρώτη του χρονιά τον σύλλογο να κατακτήσει το πρώτο του πρωτάθλημα, ενώ το 2002 κέρδισε το Κόπα ντελ Ρέι και την επόμενη χρονιά κέρδισε το Χρυσό Παπούτσι, με 29 γκολ. Παραμένει ο πρώτος σκόρερ στην ιστορία του συλλόγου με 96 γκολ.

Το 2003 αποκτήθηκε από την Μπάγερν Μονάχου με 18,75 εκατομμύρια ευρώ, το οποίο αποτελούσε ρεκόρ στην ιστορία του συλλόγου, και λόγω της ικανότητάς του να σκοράρει απέκτησε τα προσωνύμια  *Das Phantom* (το φάντασμα) και *Tor Maschine* (μηχανή γκολ). Τον Μάρτιο του 2007, στη φάση των 16 του Τσάμπιονς Λιγκ ενάντια στη Ρεάλ Μαδρίτης, ο Ρόι Μακάι σκόραρε στο 10,12 δευτερόλεπτο του αγώνα, το οποίο αποτελεί το γρηγόροτερο γκολ στην ιστορία του Τσάμπιονς Λιγκ. Με την Μπάγερν κέρδισε δύο συνεχόμενα πρωταθλήματα και το 2007 επέστρεψε στην Ολλανδία για λογαριασμό της Φέγερνορντ.

Ο Μακάι πραγματοποίησε το ντεμπούτο του με την εθνική ομάδα της Ολλανδίας το 1996 και έχει 6 γκολ και 43 συμμετοχές με το εθνόσημο. Συμμετείχε σε ευρωπαϊκά πρωταθλήματα (2000, 2004) και στους Ολυμπιακούς αγώνες του 2008.

## Παραπομπές


Κατηγορία:Επιθετικοί ποδοσφαιριστές
Κατηγορία:Ολλανδοί προπονητές ποδοσφαίρου
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Φίτεσε
Κατηγορία:Ποδοσφαιριστές ΚΝ Τενερίφη
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Νικητές Χρυσού Παπουτσιού
Κατηγορία:Ολλανδοί ποδοσφαιριστές
Μαρία, ηγουμένη του Κβέντλινμπουργκ

H **Μαρία**, γερμ. Maria von Sachsen-Weimar von Wettin (7 Οκτωβρίου 1571 - 7 Μαρτίου 1610) από τον Οίκο των Βέττιν ήταν κόρη του δούκα της Σαξονίας-Βαϊμάρης. Έγινε πριγκίπισσα-ηγουμένη στο αββαείο του Κβέντλινμπουργκ.

## Βιογραφία
Ήταν η μόνη (επιζήσασα) κόρη του Ιωάννη-Γουλιέλμου δούκα της Σαξονίας-Βαϊμάρης και της Δωροθέας-Σουζάνας των Βίττελσμπαχ, κόρης του Φρειδερίκου Γ΄ εκλέκτορα του Παλατινάτου.

Γεννήθηκε στη Βαϊμάρη. Τον Μάιο του 1601 απεβίωσε η Άννα Γ΄ του Στόλμπεργκ πριγκίπισσα-ηγουμένη του Κβέντλινμπουργκ. Ο κοσμήτορας του Συλλόγου είχε αποβιώσει από λοιμό και δεν είχε αντικατασταθεί. Τότε ο Φρειδερίκος-Γουλιέλμος Α΄ δούκας της Σαξονίας-Βαϊμάρης, επίτροπος του αββαείου, πρότεινε την Άννα Γ΄ να τη διαδεχθεί η αδελφή του Μαρία. Πράγματι ο Ροδόλφος Β΄ των Αψβούργων επικύρωσε την εκλογή της τον Ιούλιο του 1601.

Η διοίκησή της ήταν ήσυχη. Αποδείχθηκε απρόθυμη να αντιμετωπίσει τους προστάτες του αββαείου, τους δούκες της Σαξονίας, οι οποίοι οδήγησαν στην παρακμή της δικής της προσωρινής εξουσίας. Στη διαδρομή της προς τη Δρέσδη απεβίωσε αιφνίδια στο Χάλλε της Σαξονίας-Άνχαλτ. Τάφηκε στο Κβέντλινμπουργκ και τη διαδέχθηκε η Δωροθέα των Βέττιν της Σαξονίας.

## Πηγές
* Lorenz, H. (1922). Werdegang von Stift und Stadt Quedlinburg (in German). Quedlinburg.

## Παραπομπές


Κατηγορία:Οίκος των Γουέλφων
Κατηγορία:Ηγουμένες του Κβέντλινμπουργκ
Γερακώνας Κιλκίς

Η **Γερακώνα** ή ο **Γερακώνας** είναι ημιορεινό χωριό της Κεντρικής Μακεδονίας και την Περιφερειακή Ενότητα Κιλκίς .

## Γεωγραφία - Ιστορία
Η Γερακώνα βρίσκεται στα όρια με την Περιφερειακή Ενότητα Πέλλας, δυτικά του ποταμού Αξιού, σε απόσταση 21 χλμ. ΝΔ. από το Πολύκαστρο (έδρα του Δήμου), 8 χλμ. Ν.-ΝΔ. από τη Γουμένισσα και 15 Β.-ΒΑ. από τα Γιαννιτσά. Το χωριό είναι κτισμένο στους νοτιοανατολικούς πρόποδες του όρους Πάικο σε υψόμετρο 260 μέτρα, δυτικά και δίπλα στη Φιλυριά. Στην περιοχή καλλιεργούνται αμπέλια και το κρασιά της φέρουν την ένδειξη ΠΓΕ - Προστατευόμενη Γεωγραφική Ένδειξη "πλαγιές Πάικου". Στη τοποθεσία "Τούμπα Πέτρας", βορειοδυτικά του χωριού και προς το γειτονικό Πεντάλοφο, σε απόσταση περίπου 2 χλμ., έχει  εντοπιστεί αρχαίος οικισμός και η περιοχή έχει κηρυχθεί αρχαιολογικός χώρος. Ενοριακός ναός του είναι η εκκλησία Tαξιαρχών Γαβριήλ και Mιχαήλ η οποία είναι τρίκλιτη βασιλική του 19ου αιώνα διαστάσεων 18 x 10 μέτρα και η οποία έχει κηρυχθεί μνημείο που έχει ανάγκη από ειδική κρατική προστασία.

## Διοικητικά
Η παλιά ονομασία του χωριού είναι *Γερακάρτσι* και έτσι αναφέρεται, μετά την απελευθέρωση, το 1918 στο ΦΕΚ 152Α - 09/07/1918 να προσαρτάται στην τότε κοινότητα Γουμενίτσης. Το 1926 με το ΦΕΚ 401Α - 12/11/1926 μετονομάστηκε σε Γερακώνας. Σύμφωνα με το σχέδιο Καλλικράτης, μαζί με τη Φιλυριά αποτελούν την τοπική κοινότητα Φιλυρίας που ανήκει στη δημοτική ενότητα Γουμένισσας του Δήμου Παιονίας και σύμφωνα με την απογραφή του 2011 έχει πληθυσμό 234 κατοίκους

## Εξωτερικοί σύνδεσμοι

* Γερακώνα, Ι.Ν. Μιχαήλ & Γαβριήλ από τον ιστότοπο https://www.enjoykilkis.gr/
* Φωτογραφίες από τον Γερακώνα στον ιστότοπο https://www.greece.com/

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς
Γαλλικό μπουλντόγκ

μικρογραφία|Γαλλικό μπουλντόγκ
Το **γαλλικό μπουλντόγκ** είναι φυλή σκύλου. Το γαλλικό μπουλντόγκ προήλθε από την διασταύρωση των "μπουλντόγκ-παιχνίδια" (ο όρος παιχνίδι αναφέρεται στο μικρό μέγεθος τους) τα οποία εισήχθησαν από την Αγγλία, και γηγενών σκύλων από το Παρίσι της Γαλλίας, κατά τον 19ο αιώνα.

Η φυλή είναι δημοφιλές κατοικίδιο ζώο. Το 2018 ήταν η δημοφιλέστερη αναγνωρισμένη φυλή σκύλου στο Ηνωμένο Βασίλειο, ενώ στις Ηνωμένες Πολιτείες ήταν η τέταρτη δημοφιλέστερη αναγνωρισμένη φυλή σκύλου. Το 2017 ήταν η τρίτη δημοφιλέστερη φυλή σκύλου στην Αυστραλία. 

## Παραπομπές

Κατηγορία:Φυλές σκύλων
Μονή Οσίου Νικοδήμου Πενταλόφου

Η **Μονή Οσίου Νικοδήμου** Πενταλόφου ή **Ιερά Μονή (κοινόβιο) του Οσίου Νικόδημου του Αγιορείτη** βρίσκεται στην Κεντρική Μακεδονία και την Παιονία του Κιλκίς. Είναι κτισμένη στις ανατολικές πλαγιές του όρους Πάικο σε υψόμετρο 700 μέτρα και δυτικά του ποταμού Αξιού. Απέχει 70 χλμ. ΒΔ. από τη Θεσσαλονίκη, 53 χλμ. Δ. από το Κιλκίς και 22 χλμ. Δ.-ΝΔ. από το Πολύκαστρο. Ανατολικά είναι η Γουμένισσα, νοτιοανατολικά το Πεντάλοφο και βορειοανατολικά η Γρίβα. Το μοναστήρι είναι ανδρώο και θεμελιώθηκε το 1981. Αποτελεί μετόχι της Ιεράς Μονής Σίμωνος Πέτρας του Αγίου Όρους και εκκλησιαστικά υπάγεται στη Μητρόπολη Γουμένισσας, Αξιούπολης και Πολύκαστρου. Το καθολικό της είναι διπλός ναός με το πάνω επίπεδο να είναι  αφιερωμένο στον Άγιο Νικόδημο και το ισόγειο στους Αγίους Ραφαήλ, Ειρήνη και Νικόλαο. Στη Μονή φυλάσσεται η θαυματουργή εικόνα της Παναγίας της Μικρασιάτισσας, από το Φερτέκι Ικονίου της Μικράς Ασίας. Την κόμισαν στην Ελλάδα οι Μικρασιάτες από το Ικόνιο το 1924 με την Ανταλλαγη Πληθυσμών.

## Παραπομπές


## Εξωτερικοί σύνδεσμοι
* Περιηγητική διαδρομή Μοναστηριών Πάικου  από τον Τουριστικό Οδηγό Κιλκίς
*Ιερό Κοινόβιο Οσίου Νικοδήμου του Αγιορείτου, του Γεωργίου Αχ. Παπαδημητρίου

Κατηγορία:Μονές της περιφερειακής ενότητας Κιλκίς
Κατηγορία:Δήμος Παιονίας
Σοφία της Βυρτεμβέργης, δούκισσα της Σαξονίας-Βαϊμάρης

H **Σοφία**, γερμ. Sopfie von Württemberg (20 Νοεμβρίου 1563 - 21 Ιουλίου 1590) από τον Οίκο της Βυρτεμβέργης ήταν κόρη του δούκα της Βυρτεμβέργης και με τον γάμο της έγινε δούκισσα της Σαξονίας-Βαϊμάρης.

## Βιογραφία
Ήταν η όγδοη κόρη του Χριστοφόρου δούκα της Βυρτεμβέργης και της Άννας-Μαρίας των Χοεντσόλερν, κόρης του Γεωργίου μαργράβου του Βρανδεμβούργου-Άνσμπαχ.

## Οικογένεια
Παντρεύτηκε το 1583 τον Φρειδερίκο-Γουλιέλμο Α΄ των Βέττιν δούκα της Σαξονίας-Βαϊμάρης και είχε τέκνα:
* Δωροθέα-Σοφία 1587-1645, πριγκίπισσα-ηγουμένη του αββαείου του Κβέντλινμπουργκ.
* Άννα-Μαρία 1589-1626.
* Δωροθέα-Μαρία 1584-1586 απεβ. 2 ετών, Ιωάννης-Γουλιέλμος 1585-1587 απεβ. 2 ετών, Φρειδερίκος 1586-1587, ένας θνησιγενής γιος 1590.

## Πρόγονοι

## Πηγές
* Marek, Miroslav. "Genealogy of the House of Wettin". genealogy.euweb.cz.

## Παραπομπές


Κατηγορία:Οίκος της Βυρτεμβέργης
Παγκύπριο Διασωματειακό Πρωτάθλημα Α΄ Κατηγορίας Επιτραπέζιας Αντισφαίρισης Ανδρών 2015–16

Το **Παγκύπριο Διασωματειακό Πρωτάθλημα Α΄ Κατηγορίας Επιτραπέζιας Αντισφαίρισης Ανδρών 2015–16** διοργανώθηκε από την Παγκύπρια Ομοσπονδία Επιτραπέζιας Αντισφαίρισης (Π.Ο.ΕΠ.Α) με τη συμμετοχή 10 ομάδων. Διεξήχθη σε δύο φάσεις, την κανονική περίοδο και τα πλέι οφ. Πρωταθλήτρια ομάδα αναδείχθηκε ο Ε.Σ. Μαυρομμάτης Αγίου Παύλου. Στη Β΄ Κατηγορία υποβιβάστηκε ο Π.Α.Ο.Κ. Κυθραίας και η Π.Α.Ε.Κ. Κολοσσίου Σωκράτης.

## Τελική κατάταξη

## Παραπομπές


Κατηγορία:Παγκύπριο Διασωματειακό Πρωτάθλημα Α΄ Κατηγορίας Επιτραπέζιας Αντισφαίρισης Ανδρών
Κατηγορία:Επιτραπέζια αντισφαίριση το 2015
Κατηγορία:Επιτραπέζια αντισφαίριση το 2016
Δωροθέα Σοφία της Σαξονίας-Άλτενμπουργκ

H **Δωροθέα-Σοφία**, γερμ. Dorothea-Sophia von Sachsen-Weimar von Wettin (19 Δεκεμβρίου 1587 - 10 Φεβρουαρίου 1645) από τον Οίκο των Βέττιν ήταν κόρη του δούκα της Σαξονίας-Βαϊμάρης. Έγινε πριγκίπισσα-ηγουμένη στο αββαείο του Κβέντλινμπουργκ.

## Βιογραφία
Ήταν η πρώτη κόρη του Φρειδερίκου-Γουλιέλμου Α΄ δούκα της Σαξονίας-Βαϊμάρης και της Σοφίας, κόρης του Χριστοφόρου δούκα της Βυρτεμβέργης.

Το 1618 εκλέχθηκε διάδοχος της Δωροθέας των Βέττιν της Σαξονίας στο πριγκιπάτο-αββαείο του Κβέντλινμπουργκ. Την εκλογή επικύρωσε ο Ροδόλφος Β΄ των Αψβούργων. Κατά τη διοίκησή της το αββαείο λεηλατήθηκε στον Τριακονταετή Πόλεμο. Αντίθετα από τις προκατόχους της, η Δωροθέα-Σοφία συχνά αντιμετώπισε τον Ιωάννη-Γεώργιο Α΄ εκλέκτορα της Σαξονίας.

Η πριγκίπισσα-ηγουμένη απαγόρευσε στους ιερείς της να αρνούνται την άφεση σε κάποιον, που είχε κάνει ειλικρινή και συντετριμμένη εξομολόγηση. Ωστόσο, αν ο ίδιος ενορίτης επαναλάμβανε την αμαρτία, θα αντιμετώπιζε αυξανόμενη τιμωρία και τέλος παραπομπή στο εκκλησιαστικό συμβούλιο. Διακήρυξε ότι οι ενορίτες, που δεν ήθελαν να αναλάβουν ανάδοχοι, δεν θα ταφόταν σύμφωνα με την παράδοση ή σε καθαγιασμένο χώρο. Οι αποφάσεις ήταν αρκετά όπως οι προηγούμενες καθολικές πρακτικές. Επίσης έλαβε μέτρα για να απαγορεύσει το να μνηστεύονται μυστικά, δηλώνοντας ότι κάθε μνηστεία έπρεπε να έχει μάρτυρες τρεις άνδρες και να κοινοποιηθεί δημόσια.

## Πηγές
* Karant-Nunn, Susan C. (1997). The Reformation of ritual: an interpretation of early modern Germany. Routledge. ISBN 0-415-11337-7. Retrieved 9 July 2009.

## Παραπομπές


Κατηγορία:Οίκος των Βέττιν
Κατηγορία:Ηγουμένες του Κβέντλινμπουργκ
Δωροθέα της Σαξονίας-Άλτενμπουργκ

H **Δωροθέα**, γερμ. Dorothea von Sachsen von Wettin (26 Ιουνίου 1601 - 10 Απριλίου 1675) από τον Οίκο των Βέττιν ήταν κόρη του δούκα της Σαξονίας-Βαϊμάρης και με τον γάμο της έγινε δούκισσα της Σαξονίας-Άιζεναχ.

## Βιογραφία
Ήταν η τέταρτη κόρη (2η από τον 2ο γάμο) του Φρειδερίκου-Γουλιέλμου Α΄ δούκα της Σαξονίας-Βαϊμάρης και της Άννας-Μαρίας των Βίττελσμπαχ, κόρης του Φιλίππου-Λουδοβίκου παλατινού κόμη του Νόιμπουργκ. 

## Οικογένεια
Παντρεύτηκε το 1633 τον Αλβέρτο Δ΄ των Βέττιν δούκα της Σαξονίας-Άιζεναχ. Δεν απέκτησε απογόνους.

## Πηγές
* Erika Alma Metzger, Richard E. Schade: Sprachgesellschaften, galante Poetinnen, p. 622 (Online)

## Παραπομπές


Κατηγορία:Οίκος των Βέττιν
Κατηγορία:Γερμανίδες δούκισσες
Ελισάβετ του Μπράουνσβαϊγκ-Βόλφενμπυτελ, δούκισσα της Σαξονίας-Άλτενμπουργκ

H **Ελισάβετ**, γερμ. Elisabeth von Braunschweig-Wolfenbüttel (23 Ιουνίου 1593 - 25 Μαρτίου 1650) από τον Οίκο των Γουέλφων ήταν κόρη του δούκα του Μπράουνσβαϊγκ-Βόλφενμπυτελ και με τους γάμους της έγινε πρώτα πριγκίπισσα της Σαξονίας και μετά δούκισσα της Σαξονίας-Αλτεμβούργου.

## Βιογραφία
Ήταν η τρίτη κόρη (2η από τον 2ο γάμο) του Ερρίκου-Ιουλίου δούκα του Μπράουνσβαϊγκ-Λύνεμπουργκ-Βόλφενμπυτελ και της Ελισάβετ των Όλντενμπουργκ, κόρης του Φρειδερίκου Β΄ της Δανίας.

## Οικογένεια
Παντρεύτηκε πρώτα το 1612 τον Αύγουστο των Βέττιν διοικητή της επισκοπής Νάουμπουργκ-Τσάιτς στη Σαξονία, αλλά τρία έτη μετά αυτός απεβίωσε 26 ετών.

Το 1618 η Ελισάβετ έκανε δεύτερο γάμο με τον Ιωάννη-Φίλιππο των Βέττιν δούκα της Σαξονίας-Αλτεμβούργου και είχε τέκνο:
* Ελισάβετ-Σοφία 1619-1680, παντρεύτηκε τον Ερνέστο Α΄ των Βέττιν, δούκα της Σαξονίας-Γκότα.

## Πηγές
* New Journal for the History of the Germanic peoples, Volume 1, Issue 1-4, Anton, 1832, p. 88 digitized
* Ute like to eat:princesses at the Saxon court, Leipzig University Press, 2007, p. 128
* Moritz Theodor Frommelt: Sachsen-Altenburg geography or history, Klinkhardt, 1838, p. 129

## Παραπομπές


Κατηγορία:Οίκος των Γουέλφων
Χαλιντέ Εντίμπ Αντιβάρ

Η **Χαλιντέ Εντίμπ Αντιβάρ** (τουρκικά: *Halide Edib Adıvar*, 11 Ιουνίου 1884 - 9 Ιανουαρίου 1964) ήταν Τούρκισσα συγγραφέας, εθνικίστρια και ακτιβίστρια για τα δικαιώματα των γυναiκών. Τα βιβλία της έθιγαν κυρίως τη θέση που είχαν οι γυναίκες στη Τουρκία, αλλά επίσης και τη φαινομενική αδιαφορία των γυναικών για να αλλάξει η κατάσταση. Γεννήθηκε στην Κωνσταντινούπολη, σε εύπορη οικογένεια, και ο πατέρας της ήταν γραμματέας του σουλτάνου Αμπντούλ Χαμίτ Β΄. Η εκπαίδευσή της ήρθε κυρίως με ιδιαίτερα μαθήματα, μαθαίνοντας ευρωπαϊκή και οθωμανική φιλοσοφία, θρησκεία, κοινωνιολογία, πιάνο καθώς και αγγλικά, γαλλικά και αραβικά, ενώ ήξερε και λίγα ελληνικά, καθώς φοίτησε για ένα διάστημα σε ελληνικό σχολείο. Μετά παρακολούθησε μαθήματα στην Αμερικανική Ακαδημία του Σκουταρίου.

Μετά την αποφοίτηση παντρεύτηκε τον μαθηματικό Σαλίχ Ζέκι, με τον οποίο απέκτησε δύο παιδιά, με τον γάμο να μην διαρκεί πολλά χρόνια. Περί το 1910 το σπίτι της είχε γίνει σημείο συνάντησης Τούρκων διανοούμενων και το 1912 έγινε η πρώτη γυναίκα που συμμετείχε στην οργάνωση Τουρκική Εστία. Εκείνη την περίοδο ίδρυσε και την οργάνωση *Taali-i Nisvan*. Το 1917 παντρεύεται ξανά, τον Δρ. Αντναν Αντιβάρ και εκείνη την περίοδο ξεκίνησε να δουλεύει ως λέκτορας στο Πανεπιστήμιο Κωνσταντινούπολης. Μετά τη Γενοκτονία των Αρμενίων και  κατά τη διάρκεια του Πρώτου Παγκοσμίου Πολέμου, η Εντίμπ διεύθυνε το ορφανοτροφείο Antoura για τα ορφανά αρμενόπουλα, όπου αναμίχθηκε προσωπικά στον εκτουρκισμό των παιδιών. Τον Οκτώβριο του 1918, έγραψε άρθρο στην *Vakit*, για τις σφαγές της χώρας της εις βάρος των Αρμενίων.

Το 1919 εναντιώθηκε στην ελληνική κατοχή της Σμύρνης, με αποτέλεσμα να εξοριστεί από τους Βρετανούς στη Μάλτα, από όπου δραπέτευσε. Επιστρέφοντας στην Τουρκία, ανέπτυξε δράση κατά τη διάρκεια του ελληνοτουρκικού πολέμου. Το 1926 αυτοεξορίστηκε λόγω κατηγορίας περί προδοσίας, ζώντας μέχρι το 1939 στη Γαλλία και το Ηνωμένο Βασίλειο. 1950 εξελέγη στο Τουρκικό Κοινοβούλιο, όπου παρέμεινε έως το 1954. Ως συγγραφέας έγραψε περί τα 20 βιβλία. Πέθανε το 1964 στην Κωνσταντινούπολη.

## Παραπομπές

## Εξωτερικοί σύνδεσμοι

*Notable Ladies: Halide Edib Adivar
*Halide's Ordeal
*Halide Edip Adivar by Turkish Cultural Foundation.

Κατηγορία:Τούρκοι συγγραφείς
Κατηγορία:Τούρκοι πολιτικοί
Κατηγορία:Τούρκοι φεμινιστές
Κατηγορία:Τούρκοι ακτιβιστές
Αύγουστος της Σαξονίας (1589-1615)

Ο **Αύγουστος**, γερμ. August von Saxony von Wettin (7 Σεπτεμβρίου 1589 - 26 Δεκεμβρίου 1615) από τον Οίκο των Βέττιν ήταν διοικητής της επισκοπής του Νάουμπουργκ-Τσάιτς.

## Βιογραφία
Ήταν ο τρίτος γιος του Χριστιανού Α΄ εκλέκτορα της Σαξονίας και της Σοφίας των Χοεντσόλερν, κόρης του Ιωάννη-Γεωργίου εκλέκτορα του Βρανδεμβούργου.

Γεννήθηκε στη Δρέσδη και ανήκε στον πλάγιο κλάδο, των Αλβερτιδών. Οι δύο μεγαλύτεροι αδελφοί του Χριστιανός Β΄ και Ιωάννης-Γεώργιος Α΄ έγιναν διαδοχικά εκλέκτορες της Σαξονίας. Ο δεύτερος του έδωσε ένα ετήσιο εισόδημα 21.000 φλωρινίων και την περιοχή του Σέφλενμπεργκ.

Αποφοίτησε από το Πανεπιστήμιο του Βίττενμπεργκ, όπου ο Βόλφγκαγκ Χίρσμπαχ είχε αναλάβει το καθήκον να καθοδηγεί τον νεαρό ευγενή στην εκπαίδευσή του. Την περίοδο αυτή (1601-06) ο Αύγουστος κατείχε τη θέση του πρύτανη· οι ακαδημαϊκές ενέργειες του αξιώματος αυτού γινόταν από τον αντιπρύτανη.

Απεβίωσε αιφνίδια σε ηλικία 26 ετών στη Δρέσδη και τάφηκε στον καθεδρικό του Φράιμπεργκ.

## Οικογένεια
Παντρεύτηκε το 1612 την Ελισάβετ των Γουέλφων, κόρη του Ερρίκου Ιουλίου δούκα του Μπράουνσβαϊγκ-Λύνεμπουργκ-Βόλφενμπυτελ. Δεν απέκτησαν απογόνους.

## Πηγές
* K. W. Böttiger (1831), History of the Electorate and Kingdom of Saxony, 2, Hamburg, p. 82
* Franz Otto Stichart (1854), The Kingdom of Saxony and its princes, Leipzig, p. 192
* Heinrich August Pierer, Universal-Lexikon der Gegenwart und Vergangenheit, 4th edition, Volume 2, Altenburg, 1857, p. 21.

## Παραπομπές


Κατηγορία:Οίκος των Βέττιν
Σοφία Ελισάβετ του Βρανδεμβούργου

H **Σοφία-Ελισάβετ**, γερμ. Sophia-Elisabeth von Brandenburg von Hohenzollern (1 Φεβρουαρίου 1616 - 16 Μαρτίου 1650) από τον Οίκο των Χοεντσόλερν ήταν κόρη του τιτουλάριου μαργράβου του Βρανδεμβούργου και με τον γάμο της έγινε δούκισσα της Σαξονίας-Αλτεμβούργου.

## Βιογραφία
Ήταν το μόνο τέκνο του Χριστιανού-Γουλιέλμου τιτουλάριου μαργράβου του Βρανδεμβούργου & αρχιεπισκόπου του Μαγδεβούργου και της Δωροθέας των Γουέλφων, κόρης του Ερρίκου-Ιουλίου δούκα του Μπράουνσβαϊγκ-Λύνεμπουργκ-Βόλφενμπυτελ.

## Οικογένεια
Παντρεύτηκε το 1638 τον Φρειδερίκο-Γουλιέλμο Β΄ δούκα της Σαξονίας-Αλτεμβούργου. Δεν απέκτησαν απογόνους.

## Πρόγονοι

## Πηγές
* F. A. W. Dünnemann: Stammbuch der brandenburgisch-preussischen Regenten, Nauck, 1831, p. 107
* Johann Sebastian Mitternacht: Trauer- und Trost-Ode : welche bey dem Fürstlichen Leichbegängnis der ... Sophien Elisabeten / Hertzogin zu Sachsen / Jülich / Cleve und Bergk ... des ... Friederich Wilhelmen / Hertzogen zu Sachsen ... Fürstlichen Gemahlin / höchstseligsten Andenckens ..., Fürstl. Sächß. Officin, Altenburg, 1650 (Online)

## Παραπομπές


Κατηγορία:Οίκος των Χοεντσόλερν
Κατηγορία:Γερμανίδες δούκισσες
Ελισάβετ Σοφία της Σαξονίας-Αλτεμβούργου

H **Ελισάβετ-Σοφία**, γερμ. Elisabeth-Sophia von Sachsen von Wettin (10 Οκτωβρίου 1619 - 20 Δεκεμβρίου 1680) από τον Οίκο των Βέττιν ήταν κόρη του δούκα της Σαξονίας-Αλτεμβούργου και με τον γάμο της έγινε δούκισσα της Σαξονίας-Γόθας.

## Βιογραφία
Ήταν το μόνο τέκνο του Ιωάννη-Φιλίππου δούκα της Σαξονίας-Αλτεμβούργου και της Ελισάβετ των Βέττιν, κόρης του Ερρίκου-Ιουλίου δούκα του Μπράουνσβαϊγκ-Λύνεμπουργκ-Βόλφενμπυτελ.

## Οικογένεια
Παντρεύτηκε το 1636 τον Ερνέστο Α΄ των Βέττιν δούκα της Σαξονίας-Γκότα και είχε τέκνα:
* Ελισάβετ-Δωροθέα 1640-1709, παντρεύτηκε τον Λουδοβίκο ΣΤ΄ λαντγκράβο της Έσσης-Ντάρμστατ.
* Φρειδερίκος Α΄ 1646-1691, δούκας της Σαξονίας-Γόθας-Αλτεμβούργου.
* Αλβέρτος Ε΄ 1648-1699, δούκας της Σαξονίας-Κοβούργου.
* Βερνάρδος Α΄ 1649-1706, δούκας της Σαξονίας-Μάινινγκεν.
* Ερρίκος 1650-1710, δούκας της Σαξονίας-Ρόμχιλτ.
* Χριστιανός 1653-1707, δούκας της Σαξονίας-Άιζενμπερκ.
* Δωροθέα-Μαρία 1654-1682, απεβίωσε 28 ετών.
* Ερνέστος 1655-1715, δούκας της Σαξονίας-Χίλντμπουρκχάουζεν.
* Ιωάννης-Ερνέστος Δ΄ 1658-1729, δούκας της Σαξονίας-Κοβούργου-Ζάαλφελντ.
* Ιωάννης-Ερνέστος 1641-1657 απεβ. 16 ετών, Σοφία 1643-1657 απεβ. 14 ετών, Ιωάννα 1645-1657 απεβ. 12 ετών, Ιωάννης-Φίλιππος 1661-1662 απεβ. 1 έτους, Ιωάννης-Ερνέστος 1638, Χριστιανός 1642, Ιωάννης-Φίλιππος 1657, Ιωάννα-Ελισάβετ 1660,  Σοφια-Ελισάβετ 1663, απεβίωσαν νήπια.

## Παραπομπές


## Πηγές
* August Beck: Ernst der Fromme, Herzog zu Sachsen-Gotha und Altenburg, H. Böhlau, 1865, p. 754. (Digitalisat)
* Ludwig Storch: Das Fürstenhaus von Gotha, Erfurt 1826, p. 155.

Κατηγορία:Οίκος των Βέττιν
Κατηγορία:Γερμανίδες δούκισσες
Στυλιανός Ζαφειρίου

Ο **Στυλιανός Ζαφειρίου** (18??-1908) ήταν Έλληνας πολιτικός. Υπήρξε δήμαρχος Αίγινας και απεβίωσε στα κρατητήρια της Αίγινας.

Εξελέγη δήμαρχος κερδίζοντας τις δημοτικές εκλογές του 1895.

Ο Ζαφειρίου, το 1896, μόλις 10 μήνες μετά την εκλογή του, εξαφανίστηκε και πήρε μαζί του το ταμείο του δήμου, το οποίο είχε μέσα 23.000 δραχμές.

## Θάνατος στη φυλακή
Ο Ζαφειρίου, σε κατάσταση αμόκ πυροβόλησε και τραυμάτισε σοβαρά έναν κουλουροπώλη, τον Απρίλιο του 1908.

Ο πρώην δήμαρχος πέθανε στις φυλακές της Αίγινας οκτώ ημέρες μετά το περιστατικό του τραυματισμού, όπου επέστρεψε αμέσως μετά την άρνηση του ψυχιατρείου να τον δεχθεί. Ο θάνατος του Ζαφειρίου αναφέρθηκε σε μερίδα του Τύπου της εποχής ως αιτία κακοποίησης της αστυνομίας. Ωστόσο, η Διεύθυνση Αστυνομίας διέψευσε την κακοποίηση, αναφέροντας ότι ο Ζαφειρίου, είχε πεθάνει "από πάθηση των φρενοπαθών" πριν προλάβει να διακομιστεί στο φρενοκομείο.  Η κηδεία του έγινε δημοσία δαπάνη, παρουσία ενός μόνο συγγενή του. Ωστόσο, άλλες πηγές ανέφεραν ότι η αστυνομία διέταξε να γίνει νεκροψία και σύμφωνα με την έκθεση των αστυϊάτρων ο θάνατος επήλθε "εκ προϊούσης παραλύσεως λόγω αλκοολισμού".
## Παραπομπές


Ζαφειριου
Άντζα Πεκάν

H **Αΐσε Άζντα Πεκάν** (τουρκικά: *Ajda Pekkan*, 12 Φεβρουαρίου 1946) είναι Τούρκισσα τραγουδίστρια, η οποία είναι γνωστή στην Τουρκία και στα τουρκικά μέσα ως *Superstar* ή *Diva*. Η Πεκάν έγινε μία πολύ αναγνωρίσιμη φιγούρα στην τουρκική ποπ μουσική με τα τραγούδια της, στα οποία προσπαθούσε να θεσπίσει μία ισχυρή γυναικεία φιγούρα. Εμπνευσμένη από τη δυτική μουσική, θεωρείται πλέον μία από τις πιο δημοφιλείς καλλιτέχνιδες στη μοντέρνα Τουρκία. Το μουσικό της ύφος την έχει διατηρήσει εδώ και πέντε δεκαετίες ανάμεσα στις πιο γνωστές τραγουδίστριες της Τουρκίας. Άκρως επιτυχημένη στη μουσική βιομηχανία, πολλοί κριτικοί έχουν επαινέσει τόσο τη φωνή της όσο και πολλούς δίσκους της. 

Γεννήθηκε στην Κωνσταντινούπολη και ήδη από τη δεκαετία του 1950 ξεκίνησε να ασχολείται με τη μουσική, αρχικά ως μέλος του σχήματος Los Çatikos. Το 1963, κέρδισε έναν κινηματογραφικό διαγωνισμό από το περιοδικό *Ses*, γεγονός που την έκανε να κυνηγήσει επίσης καριέρα και στον κινηματογράφο. Η πρώτη της συμμετοχή ήταν στην ταινία *Adanalı Tayfur*. Ενώ έως και το τέλος της δεκαετίας του 1960 εμφανίστηκε σε περίπου 50 ταινίες, όπως το *Şıpsevdi* (1963), *Hızır Dede* (1964) και το *Şaka ile Karışık* (1965). Παρόλα αυτά, από τις αρχές του 1970 άφησε την ηθοποιία και επικεντρώθηκε εξ ολοκλήρου στο τραγούδι. Κατά τα πρώτα 20 χρόνια της καριέρας της, η Πεκάν τραγουδούσε κυρίως διασκευές. Και ήδη από αυτή τη δεκαετία ξεκίνησε να γίνεται γνωστή και διεθνώς, ιδιαίτερα στην Ευρώπη. 

Το 1980 εμφανίστηκε και στη Eurovision, χωρίς επιτυχία. Εκείνη την περίοδο έκανε ένα μικρό διάλειμμα στην καριέρα της. Έχοντας πουλήσει πάνω από 15 εκατομμύρια δίσκους, το γεγονός την καθιστά ως μία από τις πιο επιτυχημένες τραγουδίστριες στην Τουρκία. Έχει πάρει κρατικό τίτλο από την Τουρκία, ενώ και η γαλλική κυβέρνηση την τίμησε με το Ordre des Arts et des Lettres. Η εφημερίδα *[[Hürriyet]]*, σε λίστα της με τους 100 Σπουδαιότερους Δίσκους στην Τουρκία, συμπεριέλαβε τρεις της Πεκάν. Ενώ η αμερικανική εφημερίδα *The Hollywood Reporter*, τη συμπεριέλαβε στη λίστα της Power 100, λίστα με τις 100 πιο ισχυρές γυναίκες στον χώρο της ψυχαγωγίας. Αν και δεν αυτοπροσδιορίζεται ως φεμινίστρια, πολλά κομμάτια της έχουν θέμα τη γυναίκα.

## Παραπομπές
 

## Εξωτερικοί σύνδεσμοι

* 
* 
* 

Κατηγορία:Τούρκοι τραγουδιστές
Κατηγορία:Τούρκισσες ηθοποιοί
Κατηγορία:Συμμετέχοντες στο διαγωνισμό τραγουδιού Eurovision με την Τουρκία
Κατηγορία:Διαγωνισμός Τραγουδιού Eurovision 1980
Κατηγορία:Συμμετέχοντες στη Eurovision
Μουσείο Γκυστάβ Μορώ

Το **Μουσείο** **Γκυστάβ Μορώ** (γαλλικά: Le musée Gustave-Moreau) είναι ένα γαλλικό Εθνικό μουσείο τέχνης αφιερωμένο στα έργα του συμβολιστή ζωγράφου Γκυστάβ Μορώ (1826-1898). Βρίσκεται στη συνοικία Σαιν-Ζωρζ του  9ου διαμερίσματος του Παρισιού, στο κέντρο της Νουβέλ Ατέν, στην οδό Ροσφουκώ 14, στο παλιό εργαστήριο του καλλιτέχνη, ο οποίος το κληροδότησε στο γαλλικό κράτος το 1897 για να διατηρηθούν και να εκτίθενται εκεί τα έργα του. Το μουσείο άνοιξε το 1903.

Σήμερα το μουσείο περιλαμβάνει σχέδια του Μορώ, πίνακες ζωγραφικής, ακουαρέλες και γλυπτά.

## Περιγραφή
αριστερά|μικρογραφία|250x250εσ|Το διαμέρισμα του Μορώ
Το μουσείο Γκυστάβ Μορώ ήταν αρχικά η κατοικία του Μορώ, ο οποίος από το 1895 μετέτρεψε το ισόγειο σε στούντιο και μουσείο των έργων του, με το διαμέρισμά του να παραμένει στον πρώτο όροφο. 

Το κτήριο έχει τρεις ορόφους που συνδέονται με εσωτερική σκάλα. Από τα έξι μικρά δωμάτια στο ισόγειο που έχουν θέα στον κήπο, τέσσερα δωμάτια είναι διακοσμημένα με σχέδια και σκίτσα του καλλιτέχνη και ένα είναι αφιερωμένο σε Ιταλούς ζωγράφους. Το διαμέρισμα του πρώτου ορόφου περιλαμβάνει την τραπεζαρία, το υπνοδωμάτιο, το καθιστικό και την βιβλιοθήκη-γραφείο του καλλιτέχνη και υπενθυμίζει στους επισκέπτες του μουσείου την παλιά του χρήση ως κατοικία της οικογένειας Μορώ. Ο δεύτερος όροφος διαθέτει ένα μεγάλο στούντιο και ο τρίτος όροφος διαθέτει δύο αίθουσες μεγαλύτερων διαστάσεων. 

Το μουσείο διατηρεί συνολικά περίπου 14.000 έργα, το σύνολο περίπου των οποίων εκτίθεται, περίπου 850 πίνακες ζωγραφικής, 350  ακουαρέλες, περισσότερα από 13.000 σχέδια και 15 γλυπτά.

Μετά την αποκατάσταση του κτηρίου, το διαμέρισμα του ζωγράφου άνοιξε για το κοινό το 1991 και η αίθουσα υποδοχής του, που ανακαινίστηκε το 2003, είναι επίσης επισκέψιμη.

Το 2015, το μουσείο ανακαινίστηκε πάλι και άνοιξε εκ νέου μετά από ένα χρόνο εργασιών, οι οποίες περιελάμβαναν την αναπαλαίωση του ισογείου στην αρχική του κατάσταση, καταφέρνοντας να διατηρήσει όλη τη μαγεία της αρχικής του ατμόσφαιρας.

Μεταξύ των εκθεμάτων βρίσκονται οι πίνακες του Γκυστάβ Μορώ: *Δίας και Σεμέλη* (1895), *Χίμαιρα* (1884), *Ο χορός της Σαλώμης* (1871) και *Η επιστροφή των Αργοναυτών* (1891-97).

Το 2017, δημιουργήθηκε ένα νέο Ίδρυμα, το οποίο συνένωσε το Μουσείο Γκυστάβ Μορώ και το Mουσείο Ζαν-Ζακ Ενέρ.

## Πίνακες

Αρχείο:Jupiter and Semele by Gustave Moreau.jpg|*Δίας και Σεμέλη*, 1894-95
Αρχείο:Gustave Moreau Salomé 1876.jpg|*Ο χορός της Σαλώμης,* 1871
Αρχείο:Gustave Moreau, "Prométhée" (avec cadre).jpg|*Προμηθέας*, 1868
Αρχείο:Gustave Moreau - The Triumph of Alexander the Great - WGA16204.jpg|*Ο θρίαμβος του Αλεξάνδρου επί του Πώρου*, μεταξύ 1873 και 1890
Αρχείο:Gustave Moreau Les Licornes.jpg|*Οι μονόκεροι,* 1888


## Δείτε επίσης
* Κατάλογος έργων του Γκυστάβ Μορώ

## Παραπομπές


## Εξωτερικοί σύνδεσμοι

* Η ιστοσελίδα του μουσείου γαλλικά, αγγλικά
* Βίντεο στο youtube

Κατηγορία:Μουσεία στο Παρίσι
Κατηγορία:Μουσεία στη Γαλλία
Μαγδαληνή Σίβυλλα της Σαξονίας

H **Μαγδαληνή-Σίβυλλα**, γερμ. Magdalene-Sibylle von Sachsen von Wettin (23 Δεκεμβρίου 1617 - 6 Ιανουαρίου 1668) από τον Οίκο των Βέττιν ήταν κόρη του εκλέκτορα της Σαξονίας και με τους γάμους της έγινε πρώτα πριγκίπισσα διαδόχου της Δανίας και μετά δούκισσα της Σαξονίας-Αλτεμβούργου.

## Βιογραφία
Ήταν η τρίτη κόρη του Ιωάννη-Γεωργίου Α΄ εκλέκτορα της Σαξονίας και της Μαγδαληνής-Σίβυλλας των Χοεντσόλερν, κόρης του Αλβέρτου-Φρειδερίκου δούκα της Πρωσίας.

## Οικογένεια
Παντρεύτηκε το 1633 τον Χριστιανό των Όλντενμπουργκ διάδοχο πρίγκιπα της Δανίας. Δεν απέκτησαν απογόνους και ο Χριστιανός απεβίωσε το 1647.

Το 1652 η Μαγδαληνή-Σίβυλλα έκανε δεύτερο γάμο με τον Φρειδερίκο-Γουλιέλμο Β΄ των Βέττιν δούκα της Σαξονίας-Αλτεμβούργου και είχε τέκνα:
* Ιωάννα Μαγδαληνή 1656-1686, παντρεύτηκε τον Ιωάννη Αδόλφο Α΄ των Βέττιν, δούκα της Σαξονίας-Βάισενφελς.
* Φρειδερίκος Γουλιέλμος Γ΄ 1657-1672, δούκας της Σαξονίας-Αλτεμβούργου.
* Χριστιανός 1654-1663, απεβ. 9 ετών.

## Πηγές
* Nordisk familjebok / 1800-talsutgåvan. 9. Kristendomen - Lloyd (in Swedish)
* Dansk biografisk Lexikon / XI. Bind. Maar - Müllner (in Danish)
* http://www.guide2womenleaders.com/womeninpower/Womeninpower1640.htm

## Παραπομπές


Κατηγορία:Οίκος των Χοεντσόλερν
Κατηγορία:Διάδοχοι της Δανίας
Κατηγορία:Πριγκίπισσες της Νορβηγίας
Παλάτι του Μπέη

Το **Παλάτι του Μπέη** (αραβικά: *قصر الباي*, γαλλικά: *Palais du Bey*) είναι ιστορικό παλάτι στο Οράν της Αλγερίας, η ανέγερση του οποίου χρονολογείται κατά τη διάρκεια της οθωμανικής περιόδου. Αποτελούσε κατοικία του μονάρχη ο οποίος ηγείτο του Μπεηλικιού της Δύσης. Το παλάτι βρίσκεται εντός της συνοικίας του Σιντί αλ-Χουαρί, πλησίον του Όρους Μαρτζατζού, ενώ είναι κατηγοριοποιημένο ως μνημείο εθνικής κληρονομιάς. 

Το παλάτι ανεγέρθηκε κατά τη διάρκεια του 18ου αιώνα, κατόπιν σχετικής επιθυμίας του Μουχάμαντ Μπέη του Μεγάλου. Η συνολική έκταση του παλατιού είναι της τάξεως των 5,6 εκταρίων. Χωρισμένο σε τρία τμήματα, πιο συγκεκριμένα, το παλάτι αποτελείται από ένα ντιβάνι, ένα ιδιωτικό δώμα, ένα χαρέμι, δύο πύργους φρουράς, η ανέγερση των οποίων χρονολογείται στο 1345, κατά τη διάρκεια της μαρινιδικής περιόδου, και, πιο συγκεκριμένα, κατά τη διάρκεια της περιόδου βασιλείας του Αμπού Ελ Χασάν Ελ Μερίνι, στρατώνες (η οποίοι, παράλληλα, χρησιμοποιήθηκαν ως στάβλοι αλόγων, τόσο από τους Οθωμανούς, όσο και από τους Γάλλους), έναν προαύλιο χώρο, καθώς και αριθμό άλλων βοηθητικών χώρων. 

Σήμερα, αποτελεί αγαπημένο τουριστικό προορισμό, τόσο για τον τοπικό πληθυσμό, όσο και για ξένους. Ωστόσο, διασώζεται σε αρκετά κακή κατάσταση, ενώ, παράλληλα, σημαντικός μέρος εκ των αντικειμένων που φιλοξενούσε έχει λεηλατηθεί. Πάραυτα, η πραγματοποίηση εργασιών αναπαλαίωσης του παλατιού έχει, κατά καιρούς, βρεθεί στο επίκεντρο συζητήσεων.

## Φωτοθήκη


Palais du Bey DemeureMod (Oran) (13).jpg|Άποψη κιονοστοιχίας.
Palais du Bey DemeureMod (Oran) (21).jpg|Άποψη εισόδου και γυψομαρμάρινες τοιχογραφίες.
Palais du Bey DemeureMod (Oran) (19).jpg|Λεπτομέρεια κιόνων.
Palais du Bey DemeureMod (Oran) (16).jpg|Λεπτομέρεια γυψομαρμάρινων τοιχογραφιών.


## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στην Αλγερία
Κατηγορία:Παλάτια στην Αλγερία
Κατηγορία:Οθωμανικά παλάτια
Κατηγορία:Οθωμανική αρχιτεκτονική στην Αλγερία
Ιωάννα Μαγδαληνή της Σαξονίας-Άλτενμπουργκ

H **Ιωάννα-Μαγδαληνή**, γερμ. Johanna-Magdalena von Sachsen-Altenburg von Wettin (14 Ιανουαρίου 1656 - 22 Ιανουαρίου 1686) από τον Οίκο των Βέττιν ήταν κόρη του δούκα της Σαξονίας-Αλτεμβούργου και με τον γάμο της έγινε δούκισσα της Σαξονίας-Βάισενφελς.

## Βιογραφία
Ήταν η μόνη κόρη του Φρειδερίκου-Γουλιέλμου Β΄ δούκα της Σαξονίας-Αλτεμβούργου και της Μαγδαληνής-Σιβύλλας των Βέττιν, κόρης του Ιωάννη-Γεωργίου Α΄ εκλέκτορα της Σαξονίας.

## Οικογένεια
Παντρεύτηκε το 1671 τον Ιωάννη-Αδόλφο Α΄ δούκα της Σαξονίας-Βάισενφελς και είχε τέκνα:
* Μαγδαληνή-Σίβυλλα 1673-1726, παντρεύτηκε τον Ιωάννη-Γουλιέλμο Γ΄, δούκα της Σαξονίας-Άιζεναχ.
* Ιωάννης-Γεώργιος 1677-1712, δούκας της Σαξονίας-Βάισενφελς.
* Ιωάνναι-Βιλελμίνη 1680-1730.
* Χριστιανός 1682-1736, δούκας της Σαξονίας-Βάισενφελς.
* Άννα-Μαρία 1683-1731, παντρεύτηκε τον Έρντμαν Β΄, κόμη του Πρόμνιτς.
* Σοφία 1684-1752, παντρεύτηκε πρώτα τον Γεώργιο-Γουλιέλμο των Χοεντσόλερν, μαργράβο του Βρανδεμβούργου-Μπαϊρόιτ και έπειτα τον Ιωσήφ Αλβέρτο, κόμη του Χόντιτς & Βόλφραμιτς.
* Ιωάννης-Αδόλφος Β΄ 1685-1746, δούκα της Σαξονίας-Βάισενφελς.
* Αύγουστος-Φρειδερίκος 1674-1675, Ιωάννης-Αδόλφος 1676, Φρειδερίκος-Γουλιέλμος 1681, ένας θνησιγενής γιος 1678, απεβίωσαν νήπια.

## Πηγές
* 300 Jahre Schloß Neu-Augustusburg, 1660-1694 — Residenz der Herzöge von Sachsen-Weißenfels: Festschrift, Weißenfels, 1994, pp. 38–39
* Friedrich Gerhardt: Schloß und Schloßkirche zu Weißenfels, Weißenfels, 1898, pp. 55–56
* Johann Christoph Dreyhaupt: Beschreibung des ... Saal-Creyses, insonderheit der Städte Halle, Halle, 1749/1751 (also known as the Dreyhaupt-Chronicle)

## Παραπομπές


Κατηγορία:Οίκος των Βέττιν
Κατηγορία:Γερμανίδες δούκισσες
Δωροθέα Μαρία του Άνχαλτ

H **Δωροθέα-Μαρία**, γερμ. Dorothea-Maria von Anhalt (2 Ιουλίου 1574 - 18 Ιουλίου 1617) από τον Οίκο των Ασκάνια ήταν κόρη του πρίγκιπα του Άνχαλτ και με τον γάμο της έγινε δούκισσα της Σαξονίας-Βαϊμάρης.

## Βιογραφία
Ήταν η πέμπτη κόρη (2η από τον 2ο γάμο) του Ιωακείμ-Ερνέστου πρίγκιπα του Άνχαλτ και της Ελεονώρας, κόρης του Χριστοφόρου δούκα της Βυρτεμβέργης.

## Οικογένεια
Παντρεύτηκε το 1593 τον Ιωάννη Β΄ των Βέττιν δούκα της Σαξονίας-Βαϊμάρης και είχε τέκνα:
* Ιωάννης-Ενέστος Α΄ 1594-1626, δούκας της Σαξονίας-Βαϊμάρης.
* Φρειδερίκος 1596-1622, δούκας της Σαξονίας-Βαϊμάρης.
* Γουλιέλμος 1598-1662, δούκας της Σαξονίας-Βαϊμάρης.
* Αλβέρτος Δ΄ 1599-1644, δούκας της Σαξονίας-Άιζεναχ.
* Ιωάννης-Φρειδερίκος πρίγκιπας της Σαξονίας-Βαϊμάρης.
* Ερνέστος Α΄ 1601-1675, δούκας της Σαξονίας-Γκότα.
* Βερνάρδος 1604-1639, πρίγκιπας της Σαξονίας-Βαϊμάρης και στρατηγός.
* Φρειδερίκος-Γυολιέλμος 1603-1619 απεβ. 16 ετών, Ιωάννης 1597-1604 απεβ. 7 ετών, Χριστιανός-Γουλιέλμος 1595, θνησιγενής γιος 1598.

## Πηγές
* Marek, Miroslav. "Complete Genealogy of the House of Wettin". Genealogy.EU.
* Genealogical database by Herbert Stoyan Archived August 19, 2014, at the Wayback Machine

## Παραπομπές


Κατηγορία:Οίκος των Ασκάνια
Σαρλάς

Το **Σαρλάς** (γαλλικά: *Charlas*, οξιτανικά: *Charlàs*) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σαρλαζιέν (γαλλικά: *Charlasiens*).

## Παραπομπές


Κατηγορία:Κοινότητες της Ωτ-Γκαρόν
Ελεονώρα Δωροθέα του Άνχαλτ-Ντέσαου

H **Ελεονώρα Δωροθέα**, γερμ. Eleonora Dorothea von Anhalt-Dessau (16 Φεβρουαρίου 1602 - 26 Δεκεμβρίου 1664) από τον Οίκο των Ασκάνια ήταν κόρη του πρίγκιπα του Άνχαλτ-Ντέσαου και με τον γάμο της έγινε δούκισσα της Σαξονίας-Βαϊμάρης.

## Βιογραφία
Ήταν η πέμπτη κόρη (2η από τον 2ο γάμο) του Ιωάννη Γεωργίου Α΄, πρίγκιπα του Άνχαλτ-Ντέσαου και της Δωροθέας του Βίττελσμπαχ, κόρης του Ιωάννη Καζιμίρ, παλατινού κόμη του Ζίμμερν.

## Οικογένεια
Παντρεύτηκε το 1625 τον Γουλιέλμο των Βέττιν, δούκα της Σαξονίας-Βαϊμάρης και είχε τέκνα:
* Ιωάννης Ερνέστος Β΄ 1627-1638, δούκας της Σαξονίας-Βαϊμάρης.
* Αδόλφος Γουλιέλμος 1632-1668, δούκας της Σαξονίας-Άιζεναχ.
* Ιωάννης Γεώργιος Α΄ 1634-1686, δούκας της Σαξονίας-Άιζεναχ.
* Βερνάρδος Β΄ 1638-1678, δούκας της Σαξονίας-Ιένας.
* Δωροθέα Μαρία 1641-1675, παντρεύτηκε τον Μαυρίκιο, δούκα της Σαξονίας-Τσάιτς.
* Βιλελμίνη Ελεονώρα 1636-1653, Φρειδερίκος 1640-1656, Ιωάννης Γουλιέλμος 1630-1639, Γουλιέλμος 1626.

## Πηγές
* Zeitschrift des Vereins für thüringische Geschichte und Alterthumskunde, vol. 2, Jena, 1855, p. 6
* Erika Alma Metzger, Richard E. Schade: Sprachgesellschaften, galante Poetinnen,, Rodopi, Amsterdam, 1989 S. 553

## Παραπομπές


Κατηγορία:Οίκος των Ασκάνια
Κατηγορία:Πριγκίπισσες του Άνχαλτ-Ντέσαου
Κατηγορία:Πριγκίπισσες της Γερμανίας
Νικόπολη Σταυρούπολης

Η **Νικόπολη Σταυρούπολης** είναι συνοικία της Σταυρούπολης στη δυτική Θεσσαλονίκη και από το 2011 και μετά υπάγεται διοικητικά στο Δήμο Παύλου Μελά που προέκυψε από το πρόγραμμα Καλλικράτης. Το όνομα της περιοχής προέρχεται από το χωριό Νικόπολη του Νομού Θεσσαλονίκης από όπου και κατάγονταν οι πρώτοι οικιστές.

## Ιστορία

Η ευρύτερη περιοχή ονομαζόταν Μαυροχώματα και ήταν αγροτική έκταση του Αγρού Ευόσμου. Στα μέσα του περασμένου αιώνα τμήμα του αγρού συμπεριλήφθηκε στο Δήμο Σταυρούπολης. Από τη δεκαετία του '60 άρχισαν να χτίζονται οι πρώτες αυθαίρετες κατοικίες από γηγενείς μετανάστες από χωριά της Κεντρικής Μακεδονίας. Τις επόμενες δεκαετίες αναπτύχθηκε αυθαίρετος οικισμός και εντάχθηκε στο σχέδιο πόλης το 1988 με προεδρικό διάταγμα. Από το 2000 και μετά λόγω της διάλυσης της ΕΣΣΔ, κάποιοι, παλιννοστούντες μετανάστες με χαμηλότοκα στεγαστικά δάνεια που τους παρέχονταν από το κράτος βρήκαν μόνιμη κατοικία στην περιοχή.

### Εργοστάσιο ΔΙΑΝΑ, φυτοφάρμακα
Η πρώην βιομηχανία φυτοφαρμάκων ΔΙΑΝΑ που διοικητικά ανήκει στην Ευξεινούπολη Ευκαρπίας και βρίσκεται στα όρια με τη Νικόπολη δημιουργούσε σοβαρά προβλήματα ρύπανσης του περιβάλλοντος.

Στις 7 Φεβρουαρίου 2004 ξέσπασε πυρκαγιά σε εγκαταλειμμένο εργοστάσιο φυτοφαρμάκων. Εντός του εργοστασίου βρίσκονταν ληγμένα φυτοφάρμακα τα οποία με την πυρκαγιά απελευθερώθηκαν και ρύπαιναν την περιοχή.

### Η Νικόπολη στο παρόν
Σήμερα η Νικόπολη είναι έχει κάνει σημαντικότατα βήματα προς τη βελτίωση της ποιότητας ζωής των κατοίκων και τον εξωραϊσμό των κοινοχρήστων χώρων και κοινωνικών δομών της. Στην περιοχή δεν υπάρχουν δίκτυα ομβρίων υδάτων και ύδρευσης της ΕΥΑΘ (υπάρχει δίκτυο της ΕΥΑΘ, χωρίς όμως να έχει συνδεθεί με τις οικοδομές) και την υδροδότηση ανέλαβε ιδιωτική εταιρεία, αν και αναζητούνται βιώσιμες λύσεις προς το πρόβλημα. Η Νικόπολη διαθέτει το πρώτο της -ομολογουμένως εντυπωσιακό- πάρκο από τις 14 Ιουνίου 2020, όταν και εγκαινιάστηκε από τον Περιφερειάρχη Κεντρικής Μακεδονίας Απόστολο Τζιτζικώστα παρουσία πολιτικών και θρησκευτικών αρχών, η πράσινη και καινοτόμος πλατεία ή αλλιώς πάρκο Νικόπολης, όπως και την 1η πανελλαδικά ΤΟπική Μονάδα Υγείας (ΤΟΜΥ), από το 2017, σύμφωνα και με μαρμάρινη επιγραφή που στήθηκε στον τοίχο έξωθεν της κεντρικής θύρας, αναφέρουσα τους τότε: πρωθυπουργό Αλέξη Τσίπρα, Υπουργό Υγείας Ανδρέα Ξανθό και Δήμαρχο Παύλου Μελά Δημήτρη Δεμουρτζίδη.

## Αστική Συγκοινωνία
Η **Νικόπολη** εξυπηρετείται από τον Ο.Α.Σ.Θ. και τα Κ.Τ.Ε.Λ. Θεσσαλονίκης με τις λεωφορειακές γραμμές:

* 27 (μετάβαση) (Σταυρούπολη - Πανεπιστήμια)
* 34 και 34Α (μετάβαση / επιστροφή) (Άνω Ηλιούπολη - Αριστοτέλους)
* 43 (μετάβαση / επιστροφή) (Τοπικό Ευόσμου) 
* 55Υ (μετάβαση) (Σταυρούπολη-Κ.Τ.Ε.Λ-Ν.Σ.Σ)

## Παραπομπές


Κατηγορία:Συνοικίες και περιοχές Θεσσαλονίκης
Επαρχία Σουκ Αχράς

Το **Σουκ Αχράς** () είναι επαρχία (*[[βιλάγια]]*) στην περιοχή Ωρές της Αλγερίας. Πρωτεύουσα της είναι η ομώνυμη πόλη, και ο πληθυσμός της σύμφωνα με την απογραφή του 2008 ανερχόταν σε 438.127 κατοίκους. Βρίσκεται στα σύνορα της Αλγερίας με την Τυνησία. 

## Γεωγραφία
αριστερά|μικρογραφία|Τοπογραφία του Σουκ Αχράς
Το Σουκ Αχράς βρίσκεται στη βορειοανατολική Αλγερία. Καλύπτει έκταση 4.360 χλμ². Προς τα βόρεια συνορεύει με την επαρχία Ελ Ταρφ, στα ανατολικά με την Τυνησία, στα δυτικά με την επαρχία Γκελμά και την επαρχία Ουμ ελ Μπουαγκί και στα νότια με την επαρχία Τεμπέσα. 

## Κλίμα
Το Σουκ Αχράς έχει ηπειρωτικό και υγρό κλίμα, έντονες βροχές στο βορρά τον χειμώνα και πολύ ζεστό και ξηρό κλίμα στον νότο κατά τη διάρκεια του καλοκαιριού. Οι βροχές είναι 350-750 χιλιοστά/έτος και οι θερμοκρασίες κυμαίνονται από 1 °C έως 14 °C τον χειμώνα και από 25 °C έως 38 °C το καλοκαίρι. 

## Διοικητική διαίρεση
Η επαρχία χωρίζεται σε 10 διαμερίσματα (*[[Νταΐρα|νταΐρες]]*), τα οποία χωρίζονται περαιτέρω σε 26 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Μπιρ Μπουχούς
# Χανταντά
# Μ'Νταουρούς
# Μεσροχά
# Μεραχνά
# Ουλέντ Ντρις
# Ουμ Ελ Αντχαΐμ
# Σεντρατά
# **[[Διαμέρισμα Σουκ Αχράς|Σουκ Αχράς]]**
# Ταουρά

### Κοινότητες
μικρογραφία|Κοινότητες της επαρχίας Σουκ Αχράς

# Αΐν Ζανά
# Αΐν Σολτάν
# Μπιρ Μπουχούς
# Ντρεά
# Χανταντά
# Χανανσά
# Χενταρά
# Χεμισά
# Μ'Νταουρούς
# Μεσροχά
# Μεραχνά
# Ουέντ Κεμπερίτ
# Ουιλέν
# Ουλέντ Ντρις
# Ουλέντ Μουμέμ
# Ουμ Ελ Αντχαΐμ
# Ραγκουμπά
# Σαφέλ Ελ Ουιντέν El Ouiden
# Σεντρατά
# Σιντί Φρετζ
# **[[Σουκ Αχράς]]**
# Ταουρά
# Τεραγκέλτ
# Τιφές
# Ζααρουριά
# Ζουαμπί

## Παραπομπές



Σουκ Αχρας
Δωροθέα Μαρία της Σαξονίας-Βαϊμάρης

H **Δωροθέα Μαρία**, γερμ. Dorothea Maria von Sachsen-Weimar von Wettin (14 Οκτωβρίου 1641 - 11 Ιουνίου 1675) από τον Οίκο των Βέττιν ήταν κόρη του δούκα της Σαξονίας-Βαϊμάρης και με τον γάμο της έγινε δούκισσα της Σαξονίας-Τσάιτς.

## Βιογραφία
Ήταν η μόνη (επιζήσασα) κόρη του Γουλιέλμου, δούκα της Σαξονίας-Βαϊμάρης και της Ελεονώρας Δωροθέας, κόρης του Ιωάννη Γεωργίου Α΄, πρίγκιπα του Άνχαλτ-Ντέσαου.

## Οικογένεια
Παντρεύτηκε το 1656 τον Μαυρίκιο των Βέττιν, δούκα της Σαξονίας-Τσάιτς και είχε τέκνα:
* Ελεονώρα Μαγδαληνή 1658-1661
* Βιλελμίνη Ελεονώρα 1659
* Έρντμουτε Δωροθέα 1661-1720, παντρεύτηκε τον Χριστιανό Β΄ των Βέττιν, δούκα της Σαξονίας-Μέρσεμπουργκ
* Μαυρίκιος Γουλιέλμος 1664-1718, δούκας της Σαξονίας-Τσάιτς
* Ιωάννης Γεώργιος 1665-1666
* Χριστιανός Αύγουστος 1666-1725, καρδινάλιος, επίσκοπος του Ράαμπ και αρχιεπίσκοπος του Έστεργκομ Ουγγαρίας
* Φρειδερίκος Ερρίκος 1668-1713, δούκας της Σαξονίας-Τσάιτς-Πέγκαου-Νόιστατ
* Μαρία Σοφία 1670-1671
* Μαγδαληνή Σίβυλλα 1672, απεβίωσε σε βρεφική ηλικία
* Βιλελμίνη Σοφία 1675, απεβίωσε σε βρεφική ηλικία

## Πηγές
* Publications by or about Dorothea Maria of Saxe-Weimar, Duchess of Saxe-Zeitz at VD 17
* Anne-Simone Knöfel: Dorothea Maria von Sachsen-Weimar, in: de:Sächsische Biografie, published by the Saxon Institute for History and Folkloristics, edited by Martina Schattkowsky
* Johann Hübner's three hundred and thirty three genealogical tables, table 171

## Παραπομπές


Κατηγορία:Οίκος των Βέττιν
Κατηγορία:Γερμανίδες δούκισσες